நம்போர் தோய்கிரங்கு வனவிலங்குகள் சரணாலயம்

நம்போர் தோய்கிரங்கு வனவிலங்குகள் சரணாலயம் (Nambor - Doigrung Wildlife Sanctuary) இந்தியாவின் அசாம் மாநிலத்திலுள்ள கோலாகாட்டு மாவட்டத்தில் அமைந்துள்ள ஒரு பெரிய கிராமப்புறப் பகுதியாகும். இந்த வனவிலங்குகள் சரணாலயம் 97.15 சதுரகிலோமீட்டர் பரப்பளவைக் கொண்டுள்ளது. கோலாகாட் நகரத்திலிருந்து 25 கி.மீ தொலைவிலும், குவகாட்டி விமான நிலையத்திலிருந்து சுமார் 318 கி.மீ தொலைவிலும் இச்சரணாலயம் அமைந்துள்ளது. இந்தக் காடு வெப்பமண்டல அரை பசுமைமாறா காடு வகையைச் சேர்ந்தது. சிறிய சதுப்பு நிலக் காடுகளுடன் கலந்து காணப்படும் தூய பசுமைமாறா காடுகளும் இங்குள்ளன. இப்பகுதி 2003-ஆம் ஆண்டில் வனவிலங்கு சரணாலயமாக அறிவிக்கப்பட்டது. 6 சதுர கிலோமீட்டர் ப்ரப்பளவுள்ள கரம்பனி வனவிலங்கு சரணாலயம், 37 சதுர கிலோமீட்டர் பரப்பளவுள்ள நம்போர் வனவிலங்கு சரணாலயம் ஆகியவவை காசிரங்கா-கர்பி ஆங்லாங் யானைகள் காப்பகத்தின் ஒரு பகுதியாகும். 2003 ஆம் ஆண்டு ஏப்ரல் மாதம் 17 அன்று சரணாலயம் 3,270 சதுரகிலோமீட்டர் பரப்பளவைக் கொண்டதாக அறிவிக்கப்பட்டது. பல்லுயிர் பெருக்கம் தாவரங்கள் பேலு மரம், கோமாரி, அச்சார், நகோர், உடியம், போமா, பொன் சோம் போன்ற மரங்கள் இங்கு காணப்படுகின்றன. ஆர்க்கிட்டு வகையைச் சேர்ந்த சில அரிய தாவர இனங்களையும் தன்னகத்தே கொண்டுள்ளது. விலங்குகள் இந்திய யானை, ஊலக்கு கிப்பன், குட்டைவால் குரங்கு, பன்றி வால் மந்தி, பெரிய தேவாங்கு, அசாம் குரங்கு, செம்முகக் குரங்கு, புலி, சிறுத்தை, மீன்பிடிப் பூனை, கேளையாடு, கடமான், காட்டுப்பன்றி, இந்தியக் காட்டெருது, இத்யாதி போன்ற விலங்குகள் இக்காப்பகத்தில் காணப்படுகின்றன. பறவைகள் வெள்ளை இறக்கை வாத்து, மலை இருவாட்சி, பின்னல் இருவாட்சி, பெருநாரை போன்ற பறவை இனங்கள் இச்சரணாலயத்தில் உள்ளன. ஊர்வன நில ஆமை, உடும்பு, மலைப்பாம்பு போன்ற ஊர்வன இன விலங்குகள் சரணாலயத்தில் வசிக்கின்றன. மேலும் காண்க நம்போர் வனவிலங்கு சரணாலயம் கரம்பாணி வனவிலங்கு சரணாலயம் மேற்கோள்கள் வெளி இணைப்புகள் Nambor - Doigrung Wildlife Sanctuary at touristlink.com/